
Par grozījumu Gulbenes novada pašvaldības domes 2024.gada 28.marta lēmumā
[bookmark: _Hlk161211839]Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu”
Ar Gulbenes novada pašvaldības domes 2024.gada 28.marta lēmumu Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr. 8; 8.p) nolemts atbalstīt projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” (turpmāk – Projekts) pieteikuma iesniegšanu 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” atklāta konkursa projektu iesniegumu atlasē un nodrošināt visā projekta ieviešanas laikā projekta realizācijai nepieciešamo līdzfinansējumu.
Projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” šī brīža attiecināmās izmaksas 3363281,34 EUR, kur 67,95% jeb 2285448,09 EUR veido Taisnīgas pārkārtošanās fonda (TPF) finansējums, 21,79% jeb 732835,91 EUR ir pašvaldības līdzfinansējums un 10,26% jeb 344997,34 EUR ir sadarbības partnera līdzfinansējums. Neattiecināmās izmaksas 149739,81 EUR apmērā ir projekta sadarbības partnera izdevumi, ko veido PVN likme.
Projekta īstenošanas laikā būvobjektā “Viestura ielas pārbūve Gulbenē” ir radusies nepieciešamība veikt papildu darbus, kas sākotnējā projektā nebija iekļauti. Saskaņā ar 2026. gada 3. februāra Fakta konstatācijas aktu Nr. 1 projektā konstatētas kļūdas ūdensvada un kanalizācijas tīklu (UKT) apjomos, kā rezultātā plastmasas PP1000 akas tika aizstātas ar dzelzbetona DN1000 akām. Tāpat radās nepieciešamība izbūvēt papildu nobrauktuvi un caurteku (PK 8+35) piekļuves nodrošināšanai īpašumam (kadastra Nr. 50010090320), papildu ūdensvada atzaru uz perspektīvo ūdens ņemšanas vietu (PK 7+72), kā arī paredzēt risinājumu lietus ūdens novadei no grāvja blakus īpašumam (kadastra Nr. 50010090262)
Papildus tam, saskaņā ar 2026. gada 11. maija Fakta konstatācijas aktu Nr.2, tika konstatēta nepieciešamība izbūvēt papildus lietus ūdens novades atzarus un uztvērējakas (PK 3+90 un no Viestura ielas Nr.14), veikt izmaiņas gājēju celiņa pieslēgumam uz Viestura ielu Nr.21 (paplašinot to un uzstādot betona apmales izceltas 2cm), kā arī pārvietot ielu apgaismojuma balstus Nr.14 un Nr.15, jo to izbūvei pēc sākotnējā projekta traucēja blakus esošās ēkas jumta pārkare.
Tādēļ ar sabiedrību ar ierobežotu atbildību “Riviera L” noslēgtā būvdarbu līguma Nr. GNP 2025/53/ERAF par Viestura ielas pārbūvi Gulbenes pilsētā kopējā summa palielinās no 1492986,21 EUR uz 1497958,02 EUR (viens miljons četri simti deviņdesmit septiņi tūkstoši deviņi simti piecdesmit astoņi euro divi centi). Pašvaldības finansējuma daļa palielinās no 977 393,50 EUR līdz 982764,14 EUR (deviņi simti astoņdesmit divi tūkstoši septiņi simti sešdesmit četri euro četrpadsmit centi), savukārt sadarbības partnera SIA“Gulbenes Energo Serviss”   finansējuma daļa mainās no 515 592,71  uz 515193,88 EUR (pieci simti piecpadsmit tūkstoši viens simts deviņdesmit trīs euro astoņdesmit astoņi centi). Šo papildu darbu kopējās pašvaldības daļas izmaksas ir 5370.64 EUR bez PVN, un nepieciešamais finansējums šo darbu veikšanai ir nodrošināms no Gulbenes novada pašvaldības budžeta līdzekļiem
Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 17. oktobra noteikumiem Nr.593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi”, atklāti balsojot:  ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. IZDARĪT Gulbenes novada pašvaldības domes 2024. gada 28. marta lēmumā Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr.8; 8.p) šādu grozījumu:
	 izteikt 2.1 punktu šādā redakcijā: 
“ 2. 1 NODROŠINĀT papildus finansējuma piešķiršanu 101222.44  EUR (viens simts viens tūkstotis divi simti divdesmit divi euro un četrdesmit četri centi.) apmērā no Gulbenes novada pašvaldības budžeta līdzekļiem.”
2. Lēmums stājas spēkā ar tā pieņemšanas brīdi. 
Gulbenes novada pašvaldības domes priekšsēdētājs				               N. Mazūrs


image1.png




